               IL-KUMMISSJONI EWROPEA
            Brussell, 3.3.2016
            COM(2016) 94 final
            2016/0057(NLE)
            Proposta għal
            DEĊIŻJONI TAL-KUNSILL
            li tawtorizza l-iffirmar ta' Ftehim fil-forma ta' Skambju ta' Ittri bejn l-Unjoni Ewropea u r-Repubblika Orjentali tal-Urugwaj skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskedi tar-Repubblika tal-Kroazja matul l-adeżjoni tagħha mal-Unjoni Ewropea

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               •Raġunijiet u għanijiet tal-proposta

               Bl-adeżjoni tar-Repubblika tal-Kroazja, l-Unjoni Ewropea kabbret l-unjoni doganali tagħha. Għaldaqstant, l-Unjoni Ewropea kienet obbligata, skont ir-regoli tal-Organizzazzjoni Dinjija tal-Kummerċ (WTO) (Artikolu XXIV:6 tal-GATT 1994) li tidħol f'negozjati mal-Membri tad-WTO li għandhom drittijiet ta' negozjar fl-iskedi tariffarja tal-Kroazja sabiex ikun hemm qbil dwar aġġustament kumpensatorju. Tali aġġustament ikun dovut jekk l-adozzjoni tar-reġim estern tat-tariffi tal-UE jirriżulta f’żieda fit-tariffi lil hinn mil-livell li għalihom il-pajjiż aderenti rabat lilu nnifsu fid-WTO.

               Fil-15 ta' Lulju 2013, il-Kunsill awtorizza lill-Kummissjoni biex tiftaħ negozjati bis-saħħa tal-Artikolu XXIV:6 tal-GATT 1994. Il-Kummissjoni nnegozjat mal-Membri tad-WTO li għandhom drittijiet ta’ negozjar fir-rigward tal-irtirar ta’ konċessjonijiet speċifiċi li għandhom x’jaqsmu mal-irtirar tal-iskedi tar-Repubblika tal-Kroazja matul l-adeżjoni tagħha fl-Unjoni Ewropea.

               In-negozjati mar-Repubblika Orjentali tal-Urugwaj irriżultaw f'abbozz ta' Ftehim fil-forma ta' Skambju ta' Ittri li ġie inizjalat fit-18 ta' Diċembru 2015 f'Nairobi (il-Ftehim). B’konsegwenza ta’ dan, il-Kummissjoni Ewropea tipproponi lill-Kunsill li jawtorizza l-iffirmar tal-Ftehim.

               •Konsistenza ma’ provvedimenti ta’ politika eżistenti fil-qasam ta’ politika

                  Il-proposta hija konsistenti mal-prattika tal-UE segwita f’adeżjonijiet preċedenti tal-UE.

               •Konsistenza ma' politiki oħra tal-Unjoni

                  Il-proposta ssegwi l-prattika tal-UE li tkun konsistenti mal-azzjoni esterna tal-UE u l-politiki agrikoli.

               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ

               •Bażi legali

                  L-Artikolu 207 tat-Trattat dwar il-Funzjonament tal-Unjoni Ewropea (TFUE), flimkien mal-Artikolu 218(5) tat-TFUE dwar l-iffirmar ta’ ftehimiet internazzjonali.

               •Sussidjarjetà (għall-kompetenza mhux esklussiva)

               Il-proposta taqa’ taħt il-kompetenza esklussiva tal-Unjoni, l-Artikolu 3(1)(e) tat-Trattat dwar il-Funzjonament tal-Unjoni Ewropea. Għalhekk, il-prinċipju tas-sussidjarjetà ma japplikax.

               •Proporzjonalità

               Ir-Repubblika Orjentali tal-Urugwaj ġiet effettwata mill-irtirar ta’ konċessjonijiet tal-Kroazja. L-aġġustamenti ta’ kumpens ma jaqbżux id-drittijiet tal-Urugwaj f’dan ir-rigward. Il-proposta hija konformi mal-prinċipju tal-proporzjonalità.

               •Għażla tal-istrument

               Deċiżjoni tal-Kunsill li tawtorizza l-iffirmar tal-Ftehim huwa meħtieġ skont l-Artikolu 218(5) TFUE.

               3.KONSULTAZZJONIJIET MAL-PARTIJIET IKKONĊERNATI

               •Konsultazzjonijiet mal-partijiet ikkonċernati

                  Il-Kunsill (Il-Kumitat dwar il-Politika Kummerċjali) ġie kkonsultat regolarment dwar il-kontenut u l-progress tan-negozjati. Il-Parlament Ewropew (il-Kumitat INTA) ġie infurmat.

               4.L-IMPLIKAZZJONIJIET BAĠITARJI

                  Ara r-Rendikont Finanzjarju.

               5.ELEMENTI OĦRAJN

               •Pjanijiet ta’ implimentazzjoni

               Il-Kummissjoni tipproponi lill-Kunsill li l-Ftehim fil-forma ta’ Skambju ta’ Ittri mar-Repubblika Orjentali tal-Urugwaj jiġi ffirmat f’isem l-Unjoni. B'mod parallel, qed titressaq lill-Kunsill proposta separata dwar il-konklużjoni ta' dan il-Ftehim.

               Bħala riżultat tal-Ftehim il-Kummissjoni se tadotta Regoalament ta’ implimentazzjoni li jestendi l-kwoti tar-rata tariffarja li ġejjin, skont l-Artikolu 187(a) tar-Regolament dwar l-Organizzazzjoni Komuni tas-Suq Unika (OKS) (ir-Regolament (UE) Nru 1308/2013):

               –Tiżdied 76 tunnellata fil-pajjiż allokat (l-Urugwaj) il-kwota tariffajra tal-UE ‘laħam mingħajr l-għadam tal-annimali bovini, frisk jew imkessaħ; Ġewwieni li jittiekel ta’ annimali tal-ifrat, falda ħoxna u falda rqiqa, friska jew imkessħa, numru tat-tariffa tal-prodott ex 0201 30 00 u ex 0206 10 95, biż-żamma tar-rata preżenti fil-kwota ta’ 20%. Il-kwota tariffarja l-ġdida għandha tkun ta’ 4 076 tunnellata;

               –Tiżdied 1 875 tunnellata fil-kwota tariffarja tal-UE "Laħam ta’ annimali tal-ifrat, iffriżat -Ġewwieni li jittiekel ta’ annimali tal-ifrat, iffriżat", numri tariffarji 0202 u 0206.29.91, biż-żamma tar-rata preżenti fil-kwota ta’ 20%. Il-kwota tariffarja l-ġdida għandha tkun ta’ 54 875 tunnellata.

               Il-miżuri ta’ implimentazzjoni rilevanti qed jitħejjew b’mod parallel ma’ din il-proposta.

               2016/0057 (NLE)

               Proposta għal

               DEĊIŻJONI TAL-KUNSILL

               li tawtorizza l-iffirmar ta' Ftehim fil-forma ta' Skambju ta' Ittri bejn l-Unjoni Ewropea u r-Repubblika Orjentali tal-Urugwaj skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskedi tar-Repubblika tal-Kroazja matul l-adeżjoni tagħha mal-Unjoni Ewropea

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 207(4), l-ewwel subparagrafu, flimkien mal-Artikolu 218(5) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Fil-15 ta' Lulju 2013, il-Kunsill awtorizza lill-Kummissjoni biex tibda negozjati ma' ċerti Membri oħrajn tal-Organizzazzjoni Dinjija tal-Kummerċ skont l-Artikolu XXIV:6 tal-Ftehim Ġenerali dwar it-Tariffi u l-Kummerċ (GATT) 1994, matul l-adeżjoni mal-Unjoni Ewropea tar-Repubblika tal-Kroazja.

               (2)In-negozjati tmexxew mill-Kummissjoni fil-qafas tad-direttivi ta' negozjar maħruġa mill-Kunsill.

               (3)Dawn in-negozjati ġew konklużi u Ftehim fil-forma ta’ Skambju ta’ Ittri bejn l-Unjoni Ewropea u r-Repubblika Orjentali tal-Urugwaj skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) tal-1994 rigward il-modifika tal-konċessjonijiet fl-iskedi tar-Repubblika tal-Kroazja matul l-adeżjoni tagħha mal-Unjoni Ewropea (“il-Ftehim”) ġie inizjalat fit18 ta’ Diċembru 2015.

               (4)Dan il-Ftehim għandu jiġi ffirmat f’isem l-Unjoni Ewropea suġġett għall-konklużjoni tiegħu f’data aktar tard.

               ADOTTA DIN ID-DEĊIŻJONI:

               Artikolu 1

               L-iffirmar tal-Ftehim bejn l-Unjoni Ewropea u r-Repubblika Orjentali tal-Urugwaj skont l-Artikolu XXIV:6 u l-Artikolu XXVIII GATT 1994 rigward il-modifika tal-konċessjonijiet fl-iskedi tar-Repubblika tal-Kroazja matul l-adeżjoni tagħha mal-Unjoni Ewropea huwa b'dan awtorizzat f'isem l-Unjoni Ewropea, soġġett għall-konklużjoni tal-imsemmi Ftehim.

               It-test tal-Ftehimiet huwa mehmuż ma’ din id-Deċiżjoni.

               Artikolu 2

               Il-President tal-Kunsill huwa b'dan awtorizzat li jaħtar il-persuna jew persuni li jkollhom is-setgħa li jiffirmaw il-Ftehim f'isem l-Unjoni.

               Artikolu 3

               Id-Deċiżjoni għandha tidħol fis-seħħ fil-jum tal-adozzjoni tagħha.

               Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.

               Magħmul fi Brussell,

                     Għall-Kunsill

                     Il-President

               DIKJARAZZJONI FINANZJARJA LEĠIŻLATTIVA GĦALL-PROPOSTI LI GĦANDHOM IMPATT BAĠITARJU LIMITAT ESKLUSSIVAMENT GĦAN-NAĦA TAD-DĦUl

               1.ISEM TAL-PROPOSTA:

               Proposta għal Deċiżjoni tal-Kunsill li tawtorizza l-iffirmar tal-konklużjoni tal-Ftehim fil-forma ta' Skambju ta' Ittri bejn l-Unjoni Ewropea u r-Repubblika Orjentali tal-Urugwaj skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskedi tar-Repubblika tal-Kroazja matul l-adeżjoni tagħha mal-Unjoni Ewropea

               2.LINJI BAĠITARJI:

               Linja tad-dħul:
                     Kapitolu 12 – Dazji doganali u dazji oħrajn

               3.L-IMPATT FINANZJARJU

               ◻    ◻Il-proposta m'għandha l-ebda implikazzjoni finanzjarja

               X Il-proposta m'għandha l-ebda impatt finanzjarju fuq in-nefqa iżda għandha impatt finanzjarju fuq id-dħul

               ◻    ◻Il-proposta għandha impatt finanzjarju fuq dħul assenjat — l-effett huwa kif ġej:

               (EUR miljun sa punt deċimali wieħed
                  1
               )

                        Linja tad-dħul
                           2
                        :

                        Sena N

                        Sena N+1

                        1.3

                        1.3

                        Is-sitwazzjoni wara l-azzjoni

                        Linja tad-dħul:

                        [n+1]

                        [n+2]

                        [n+3]

                        [n+4]

                        [n+5]

                        1.3

                        1.3

                        1.3

                        1.3

                        1.3

               4.MIŻURI KONTRA L-FRODI

               Ser japplikaw miżuri ġenerali kontra l-frodi assoċjati mal-amministrazzjoni ta’ kwoti doganali u kwantitattivi tal-UE.

               5.KUMMENTI OĦRA

               (metodu/formula użata għall-kalkolu ta’ dħul): Il-alur medju ta’ unità ta’ importazzjonijiet kummerċjali simili għas-snin 2012–2014 assenjati skont il-volumi tal-kwoti tariffarji l-ġodda immultiplikati b’dazju fil-kwota (20%) nieqes 25% għall-ispejjeż tal-ġbir. Għas-snin sussegwenti, il-valur tal-unità qed jitqies bħala kostanti.

                     (1)
                  L-ammonti għal kull sena jeħtieġ li jkunu stima bbażata fuq il-formula taħt it-taqsima 5 b’nota f’qiegħ il-paġna li tindika dan, pereż. "ammont indikattiv ibbażat fuq formula maqbula". Għas-sena tal-bidu, l-ammont annwali huwa normalment imħallas mingħajr tnaqqis jew pro rata.

                     (2)
                  F’dak li għandu x’jaqsam mar-riżorsi proprji tradizzjonali (dazji agrikoli, imposti fuq iz-zokkor, dazji doganali) jeħtieġ li l-ammonti indikati jkunu ammonti netti, jiġifieri ammonti grossi wara t-tnaqqis ta’ 25 % tal-kostijiet tal-ġbir.

    ---documentbreak---

               IL-KUMMISSJONI EWROPEA
            Brussell, 3.3.2016
            COM(2016) 94 final
            ANNESS
            tal-
            Proposta għal Deċiżjoni tal-Kunsill
            li tawtorizza l-iffirmar ta' Ftehim fil-forma ta' Skambju ta' Ittri bejn l-Unjoni Ewropea u r-Repubblika Orjentali tal-Urugwaj skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskedi tar-Repubblika tal-Kroazja matul l-adeżjoni tagħha mal-Unjoni Ewropea

               FTEHIM FIL-FORMA TA’ SKAMBJU TA’ ITTRI

               Bejn l-Unjoni Ewropea u r-Repubblika Orjentali tal-Urugwaj skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-iskedi tar-Repubblika tal-Kroazja matul l-adeżjoni tagħha fl-Unjoni Ewropea

               A. Ittra mill-Unjoni Ewropea

               Brussell, …………..

               Sinjur/Sinjura,

               Wara n-negozjati skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ tal-1994 (GATT) fir-rigward tal-modifika fl-Iskeda tar-Repubblika tal-Kroazja matul l-adeżjoni tagħha mal-Unjoni Ewropea, għandi l-unur nipproponi dan li ġej:

               L-Unjoni Ewropea għandha tinkludi fl-iskeda tagħha, għat-territorju doganali tal-UE 28, il-konċessjonijiet li jinsabu fl-iskeda tal-UE 27 bil-modifiki li ġejjin:

               Tiżdied 76 tunnellata fil-pajjiż allokat (l-Urugwaj) il-kwota tariffajra tal-UE ‘laħam mingħajr l-għadam tal-annimali bovini, frisk jew imkessaħ; Ġewwieni li jittiekel ta’ annimali tal-ifrat, falda ħoxna u falda rqiqa, friska jew imkessħa, numru tat-tariffa tal-prodott ex 0201 30 00 u ex 0206 10 95, biż-żamma tar-rata preżenti fil-kwota ta’ 20%. Il-kwota tariffarja l-ġdida għandha tkun ta’ 4 076 tunnellata;

               Tiżdied 1 875 tunnellata fil-kwota tariffarja tal-UE "Laħam ta’ annimali tal-ifrat, iffriżat -Ġewwieni li jittiekel ta’ annimali tal-ifrat, iffriżat", numri tariffarji 0202 u 0206.29.91, biż-żamma tar-rata preżenti fil-kwota ta’ 20%. Il-kwota tariffarja l-ġdida għandha tkun ta’ 54 875 tunnellata.

               L-Unjoni Ewropea u l-Urugwaj għandhom jgħarrfu lil xulxin meta jkunu tlestew il-proċeduri interni tagħhom għad-dħul fis-seħħ tal-ftehim. Il-ftehim jidħol fis-seħħ fi żmien 14-il jum wara d-data tal-wasla tal-aħħar notifika.

               Inkun obbligat jekk tikkonferma li l-Gvern tiegħek jaqbel mal-kontenut ta’ din l-ittra. Jekk dan huwa l-każ, din l-ittra u l-konferma tiegħek flimkien għandhom jikkostitwixxu Ftehim fil-forma ta’ Skambju ta’ Ittri bejn l-Unjoni Ewropea u l-Urugwaj.

               Nassigurak, Sinjur/Sinjura, mill-ikbar stima li għandi lejk.

               Għall-Unjoni Ewropea

               B. Ittra mir-Repubblika Orjentali tal-Urugwaj

               Brussell, …………..

               Sinjur/Sinjura,

               Għandi l-unur ngħarrfek li rċevejt l-ittra tiegħek ta’ ...........…, li tgħid hekk:

               Wara n-negozjati skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ 1994 (GATT) fir-rigward tal-modifika fl-Iskeda tar-Repubblika tal-Kroazja matul l-adeżjoni tagħha mal-Unjoni Ewropea, għandi l-unur nipproponi dan li ġej:

               L-Unjoni Ewropea għandha tinkludi fl-iskeda tagħha, għat-territorju doganali tal-UE 28, il-konċessjonijiet li jinsabu fl-iskeda tal-UE 27 bil-modifiki li ġejjin:

               Tiżdied 76 tunnellata fil-pajjiż allokat (l-Urugwaj) il-kwota tariffajra tal-UE ‘laħam mingħajr l-għadam tal-annimali bovini, frisk jew imkessaħ; Ġewwieni li jittiekel ta’ annimali tal-ifrat, falda ħoxna u falda rqiqa, friska jew imkessħa, numru tat-tariffa tal-prodott ex 0201 30 00 u ex 0206 10 95, biż-żamma tar-rata preżenti fil-kwota ta’ 20%. Il-kwota tariffarja l-ġdida għandha tkun ta’ 4 076 tunnellata;

               Tiżdied 1 875 tunnellata fil-kwota tariffarja tal-UE "Laħam ta’ annimali tal-ifrat, iffriżat -Ġewwieni li jittiekel ta’ annimali tal-ifrat, iffriżat", numri tariffarji 0202 u 0206.29.91, biż-żamma tar-rata preżenti fil-kwota ta’ 20%. Il-kwota tariffarja l-ġdida għandha tkun ta’ 54 875 tunnellata.

               L-Unjoni Ewropea u l-Urugwaj għandhom jgħarrfu lil xulxin meta jkunu tlestew il-proċeduri interni tagħhom għad-dħul fis-seħħ tal-ftehim. Il-ftehim jidħol fis-seħħ fi żmien 14-il jum wara d-data tal-wasla tal-aħħar notifika.

               Inkun obbligat jekk tikkonferma li l-Gvern tiegħek jaqbel mal-kontenut ta’ din l-ittra. Jekk dan huwa l-każ, din l-ittra u l-konferma tiegħek flimkien għandhom jikkostitwixxu Ftehim fil-forma ta’ Skambju ta’ Ittri bejn l-Unjoni Ewropea u l-Urugwaj."

               B’dan għandi l-unur nesprimi l-qbil tal-Gvern tiegħi ma’ din l-ittra.

               F'isem ir-Repubblika Orjentali tal-Urugwaj


				|

		52014PC0736

			Proposta għal DEĊIŻJONI TA’ IMPLIMENTAZZJONI TAL-KUNSILL li testendi l-perjodu ta' validità tad-Deċiżjoni 2012/232/UE li tawtorizza lir-Rumanija biex tapplika miżuri ta' deroga mill-punt (a) tal-Artikolu 26(1) u mill-Artikolu 168 tad-Direttiva 2006/112/KE dwar is-sistema komuni ta' taxxa fuq il-valur miżjud /* COM/2014/0736 final - 2014/0352 (NLE) */

			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Skont l-Artikolu 395(1) tad-Direttiva
2006/112/KE tat-28 ta' Novembru 2006 dwar is-sistema komuni ta' taxxa fuq
il-valur miżjud (minn hawn 'il quddiem "id-Direttiva dwar
il-VAT"), il-Kunsill, li jaġixxi unanimament fuq proposta
mill-Kummissjoni, jista' jawtorizza lil kull Stat Membru biex japplika
miżuri speċjali għal deroga mid-dispożizzjonijet ta' dik
id-Direttiva, sabiex jissimplifika l-proċedura tal-ġbir tal-VAT jew
sabiex jipprevjeni ċerti tipi ta' evażjoni jew evitar tat-taxxa.
Permezz ta' ittra rreġistrata
mal-Kummissjoni fit-13 ta' Frar 2014, ir-Rumanija talbet awtorizzazzjoni biex
tkompli tapplika miżura li tidderoga mill-prinċipji ġenerali li
jirregolaw id-dritt ta' tnaqqis tal-VAT tal-input fir-rigward ta' ċerti
vetturi tat-triq bil-magna. It-talba tlestiet fil-15 ta’ Settembru 2014,
b'rapport li jkopri l-applikazzjoni tad-Deċiżjoni 2012/232/UE.
Il-kuntest ġenerali
L-Artikolu 168 tad-Direttiva tal-VAT
jistipula li persuna taxxabbli hija intitolata li tnaqqas il-VAT dovut minn fuq
xiri li jsir għat-tranżazzjonijiet taxxabbli tagħha. L-Artikolu
26(1)(a) tal-istess Direttiva jeħtieġ li l-użu ta'
oġġetti li jiffurmaw parti mill-assi ta' negozju għal skopijiet
privati jkunu provvista ta' servizzi li jitqiesu jekk il-VAT fuq
l-oġġetti tkun eliġibbli għat-tnaqqis. Din is-sistema
tippermetti l-irkupru tal-VAT inizjalment imnaqqas fir-rigward tal-użu
privat.
Fil-każ ta' vetturi
tal-passiġġieri, din is-sistema hija diffiċli li tiġi
applikata, b’mod partikolari minħabba li huwa diffiċli li ssir
distinzjoni ċara bejn l-użu privat u dak kummerċjali. Meta
jinżammu reġistri, jiżdied piż żejjed fuq in-negozju
kif ukoll fuq l-amministrazzjoni, minħabba ż-żamma u l-verifika
tagħhom, anki f'każ li r-Rumanija tuża l-għażla
prevista fl-Artikolu 168a tad-Direttiva dwar il-VAT biex tillimita t-tnaqqis
fuq in-nefqa relatata ma' vetturi tal-kumpanija għall-proporzjon
tal-użu effettiv għan-negozju tal-persuna taxxabbli.
Sabiex il-ġbir tal-VAT jiġi
simplifikat u biex tkompli fil-ġlieda tagħha kontra l-evażjoni
tat-taxxa, fl-2011 ir-Rumanija talbet deroga individwali li permezz tagħha
tista’ tillimita d-dritt għal tnaqqis sa 50 % fir-rigward ta’
ċerti vetturi tat-triq bil-magna. It-talba għal deroga ġiet
approvata mill-Kunsill bid-Deċiżjoni 2012/232/UE tas-26 ta’ April
2012, u din tiskadi fil-31 ta’ Diċembru 2014. Ċerti kategoriji ta’
vetturi ġew esklużi minn din il-limitazzjoni b'mod speċifiku,
bħal vetturi li jintużaw b'mod esklussiv għal servizzi ta’
emerġenza, ta' sikurezza jew ta' kurrier, vetturi li jintużaw
mill-aġenti u bħala taxis, vetturi użati għat-tagħlim
minn skejjel tas-sewqan, li jintużaw għall-kiri jew għal kiri
fit-tul jew li jintużaw bħala komoditajiet għal finijiet
kummerċjali. Fl-istess ħin, ma jkunx meħtieġ aktar li
n-negozji jżommu kont tal-użu privat għal raġunijiet ta'
taxxa.
B’konformità mat-tieni subparagrafu
tal-Artikolu 4(2) tad-Deċiżjoni msemmija hawn fuq, ir-Rumanija
ppreżentat rapport li jkopri l-applikazzjoni tad-Deċiżjoni u li
jinkludi eżami tal-perċentwal tar-restrizzjoni. Mit-tagħrif li
ġie ppreżentat mir-Rumanija, jidher li fil-fehma tagħhom
il-limitazzjoni ta’ 50 % xorta waħda tikkorrispondi
għaċ-ċirkostanzi attwali, u li għalhekk dan il-limitu
għad għandu jiġi kkunsidrat bħala xieraq.
Madankollu, kwalunkwe estensjoni għandha
tkun limitata fiż-żmien sabiex ikun jista’ jiġi vvalutat jekk
il-kundizzjonijiet li fuqhom hija msejsa d-deroga jkunux għadhom validi.
Għalhekk, huwa propost li d-deroga tkun estiża sal-aħħar
tal-2017 u li għandha ssir talba lir-Rumanija biex tippreżenta
rapport ġdid fil-każ li tkun prevista talba ta' estensjoni ġdida
wara dik id-data.
Dispożizzjonijiet eżistenti
fil-qasam tal-proposta
L-Artikolu 176 tad-Direttiva tal-VAT jistipula
li l-Kunsill għandu jiddetermina l-infiq li minnu ma tistax titnaqqas
il-VAT. Sakemm dan iseħħ, l-Istati Membri huma awtorizzati li jkomplu
japplikaw l-esklużjonijiet li kienu fis-seħħ fl-1 ta' Jannar
1979. Għaldaqstant, hemm għadd ta' dispożizzjonijiet ta' ‘status
quo’ li jillimitaw id-dritt ta’ tnaqqis marbut mal-vetturi
tal-passiġġieri.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
Konsultazzjoni mal-partijiet interessati
Din il-proposta hija bbażata fuq talba
mir-Rumanija u tikkonċerna biss lil dan l-Istat Membru.
Ġbir u użu ta' għarfien
espert
Ma kienx hemm bżonn ta' għarfien
espert estern.
Valutazzjoni tal-impatt
Id-Deċiżjoni
proposta timmira l-ewwel nett biex tissimplifika l-ġbir tal-VAT
fir-rigward ta' vetturi tal-passiġġieri li jintużaw parzjalment
għal skopijiet mhux kummerċjali, u għalhekk għandha impatt
potenzjali pożittiv. Fl-istess ħin, tiġi indirizzata
l-evażjoni tat-taxxa permezz taż-żamma ta' rekords
ħażina.
Madankollu, minħabba
l-kamp ta' applikazzjoni ristrett tad-deroga u l-applikazzjoni limitata
fiż-żmien, f'kull każ l-impatt se jkun limitat. Din mhi se
jkollha l-ebda impatt negattiv fuq ir-riżorsi proprji tal-Unjoni li
jirriżultaw mill-VAT.
3.           ELEMENTI LEGALI TAL-PROPOSTA
Awtorizzazzjoni biex ir-Rumanija tkun tista’
tkompli tapplika miżura ta’ deroga mid-Direttiva tal-VAT biex
tillimita għal 50 % id-dritt ta' persuna taxxabbli li tnaqqas il-VAT
fuq l-infiq marbut ma' vetturi bil-magna fejn il-vettura ma tintużax
esklussivament għal skopijiet ta’ negozju. Meta d-dritt għal tnaqqis
ikun ġie limitat, il-persuna taxxabbli ma jkollhiex għalfejn
toħroġ il-kontabbiltà tal-VAT fuq l-użu privat tal-vettura.
Kwanlunkwe talba għal estenzjoni possibbli tal-miżura għandha
tkun akkumpanjata minn sottomissjoni ta’ rapport dwar l-applikazzjoni
tad-deroga, flimkien ma' eżami tal-limitu tal-perċentwal.
Bażi legali
L-Artikolu 395 tad-Direttiva dwar il-VAT.
Prinċipju tas-sussidjarjetà
Meta titqies id-dispożizzjoni
tad-Direttiva tal-VAT li fuqha hija bbażata l-proposta, din taqa'
taħt il-kompetenza esklussiva tal-Unjoni. Għalhekk, il-prinċipju
tas-sussidjarjetà ma japplikax.
Prinċipju tal-proporzjonalità
Il-proposta hija konformi
mal-prinċipju tal-proporzjonalità għar-raġunijiet li
ġejjin.
Id-Deċiżjoni
tikkonċerna awtorizzazzjoni mogħtija lil Stat Membru wara talba li
jkun għamel huwa stess u ma tikkostitwixxi l-ebda obbligu.
Minħabba l-kamp ta’
applikazzjoni limitat tad-deroga, il-miżura speċjali hija
proporzjonata mal-għan li qed jiġi segwit, jiġifieri li
tiġi miġġielda l-evażjoni tat-taxxa u li jiġi
simplifikat il-ġbir tal-VAT.
Għażla
tal-istrumenti
Skont l-Artikolu 395
tad-Direttiva tal-VAT, deroga mir-regoli komuni tal-VAT hija possibbli biss
bl-awtorizzazzjoni tal-Kunsill li jaġixxi b'mod unanimu fuq proposta
mill-Kummissjoni. Barra minn hekk, Deċiżjoni tal-Kunsill hija l-aktar
strument adattat peress li tista' tiġi indirizzata lill-Istati Membri
individwali.
4.           IMPLIKAZZJONI BAĠITARJA
Il-proposta ma għandha l-ebda
implikazzjoni għall-baġit tal-Unjoni.
5.           ELEMENTI MHUX OBBLIGATORJI
Il-proposta tinkludi klawżola ta'
estinzjoni.
2014/0352 (NLE)
Proposta għal
DEĊIŻJONI TA’ IMPLIMENTAZZJONI
TAL-KUNSILL
li testendi l-perjodu ta' validità
tad-Deċiżjoni 2012/232/UE li tawtorizza lir-Rumanija biex tapplika
miżuri ta' deroga mill-punt (a) tal-Artikolu 26(1) u mill-Artikolu 168
tad-Direttiva 2006/112/KE dwar is-sistema komuni ta' taxxa fuq il-valur
miżjud
IL-KUNSILL
TAL-UNJONI EWROPEA,
Wara li kkunsidra
t-Trattat dwar il-Funzjonament tal-Unjoni Ewropea,
Wara li kkunsidra
d-Direttiva tal-Kunsill 2006/112/KE tat-28 ta' Novembru 2006 dwar is-sistema
komuni ta' taxxa fuq il-valur miżjud[1], u b'mod partikolari l-Artikolu
395(1) tiegħu,
Wara li kkunsidra
l-proposta mill-Kummissjoni Ewropea,
Billi:
(1)       Permezz ta’ ittra
rreġistrata mal-Kummissjoni fit-13 ta’ Frar 2014,
ir-Rumanija talbet l-awtorizzazzjoni biex tkompli tapplika miżura ta’
deroga mill-Artikoli 26(1)(a) u 168 tad-Direttiva 2006/112/KE sabiex tkun
tista’ tillimita d-dritt għal tnaqqis fejn jidħlu l-ispejjeż fuq
ċerti vetturi tat-triq bil-magna li ma jintużawx biss għal
skopijiet ta’ negozju. Permezz ta’ ittra rreġistrata mal-Kummissjoni
fil-15 ta’ Settembru 2014, ir-Rumanija kkumplimentat it-talba tagħha
b’rapport dwar l-applikazzjoni tad-Deċiżjoni tal-Kunsill 2012/232/KE.
(2)       B’konformità mat-tieni
subparagrafu tal-Artikolu 395(2) tad-Direttiva 2006/112/KE, permezz ta'
ittra tat-12 ta' Novembru 2014, il-Kummissjoni infurmat lill-Istati Membri
l-oħrajn bit-talba tar-Rumanija. Permezz ta' ittra
tat-13 ta' Novembru 2014, il-Kummissjoni nnotifikat lir-Rumanija
li kellha l-informazzjoni kollha meħtieġa biex tqis it-talba.
(3)       L-Artikolu 168
tad-Direttiva 2006/112/KE jawtorizza persuna taxxabbli biex tnaqqas il-VAT
imħallsa fuq il-forniment ta' prodotti u servizzi li tkun irċeviet
meta l-prodotti u s-servizzi inkwistjoni jintużaw
għat-tranżazzjonijiet taxxabbli tagħha. Il-punt (a) tal-Artikolu
26(1) ta’ dik id-Direttiva fih rekwiżit li tiġi ddikjarata l-VAT meta
xi assi ta’ negozju jintuża għal skopijiet privati tal-persuna
taxxabbli jew tal-persunal tagħha jew, b’mod iktar ġenerali,
jintuża għal skopijiet mhux marbuta man-negozju tagħha.
(4)       Id-Deċiżjoni
2012/232/UE tawtorizza lir-Rumanija biex tapplika miżura ta' deroga skont
l-Artikolu 395(1) tad-Direttiva 2006/112/KE sabiex timplimenta miżura
li tillimita d-dritt ta’ tnaqqis tal-VAT tal-input għal 50 %
fir-rigward ta’ xiri, akkwist intra-UE, importazzjoni, kiri jew kiri fit-tul
ta’ vetturi bil-magna, kif ukoll il-VAT fuq in-nefqa relatata ma' vetturi ta'
dan it-tip, inkluż il-fjuwil, meta l-vetturi ma jintużawx
esklussivament għal skopijiet kummerċjali.
(5)       Id-Deċiżjoni
Nru 2012/232/UE se tiskadi fil-31 ta' Diċembru 2014.
(6)       Skont it-tieni subparagrafu
tal-Artikolu 4(2) tad-Deċiżjoni 2012/232/UE, ir-Rumanija
ppreżentat rapport lill-Kummissjoni dwar l-applikazzjoni ta’ dik
id-Deċiżjoni, inkluż eżami tal-limitu tal-perċentwal
applikat fuq id-dritt għal tnaqqis. Kif kien il-każ fir-rigward tad-deroga
preċedenti, ir-Rumanija tkompli ssostni li r-rata ta’ 50 % hija
ġustifikabbli.
(7)       Huwa meqjus li d-deroga se
jkollha biss effett negliġibbli fuq l-ammont globali ta’ dħul
mit-taxxa miġbur fl-istadju tal-konsum finali, u li din mhix se jkollha
effetti negattivi fuq ir-riżorsi proprji tal-Unjoni li ġejjin
mit-taxxa fuq il-valur miżjud. Għalhekk ir-Rumanija għandha tkun
awtorizzata biex tapplika l-miżura għal perjodu limitat,
sal-31 ta’ Diċembru 2017.
(8)       F'każ li r-Rumanija
jkollha titlob estensjoni ulterjuri tal-miżura ta' deroga lil hinn
mill-2017, għandu jitressaq rapport ġdid lill-Kummissjoni flimkien
mat-talba għal estensjoni sa mhux aktar tard
mill-31 ta’ Marzu 2017,
ADOTTA DIN
ID-DEĊIŻJONI:
Artikolu 1
Id-Deċiżjoni 2012/232/UE hija
emendata kif ġej:
(1) L-Artikolu 4 jinbidel b'dan li ġej:
'Artikolu 4
Din id-Deċiżjoni
għandha tiskadi fil-31 ta' Diċembru 2017.
Kwalunkwe talba għal
estensjoni tal-miżuri previsti f’din id-Deċiżjoni għandha
tiġi ppreżentata lill-Kummissjoni sal-31 ta’ Marzu 2017.
Tali talba għandha
tkun akkumpanjata minn rapport li jinkludi reviżjoni tal-limitu
tal-perċentwal applikat fuq id-dritt għal tnaqqis tal-VAT fuq
il-bażi ta’ din id-Deċiżjoni.'
Artikolu 2
Din id-Deċiżjoni
għandha tapplika mill-1 ta' Jannar 2015.
Artikolu 3
Din id-Deċiżjoni
hija indirizzata lir-Rumanija.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 347, 11.12.2006, p.1.


               IL-KUMMISSJONI EWROPEA
            Brussell, 23.10.2017
            COM(2017) 613 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Fond Ewropew ta' Aġġustament għall-Globalizzazzjoni waraapplikazzjoni mill-Greċja - EGF/2017/003 GR/Attica retail

               MEMORANDUM TA’ SPJEGAZZJONI

               KUNTEST TAL-PROPOSTA

               1.Ir-regoli applikabbli għall-kontribuzzjonijiet finanzjarji mill-Fond Ewropew ta’ Aġġustament għall-Globalizzazzjoni (FEG) huma stabbiliti fir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  1
                (ir-“Regolament tal-FEG”).

               2.Fit-13 ta’ April 2017, il-Greċja ressqet l-applikazzjoni EGF/2017/003 GR/Attica retail għal kontribuzzjoni finanzjarja mill-FEG, wara sensji
                  2
                fis-settur ekonomiku kklassifikat taħt Diviżjoni 47 tan-NACE Reviżjoni 2 (Kummerċ bl-imnut, għajr ta' vetturi bil-mutur u muturi) fir-reġjuni tal-livell NUTS 2 f’Attica (EL30) u u 10 reġjuni oħra
                  3
                fil-Greċja.

               3.Wara l-valutazzjoni tagħha ta’ din l-applikazzjoni, il-Kummissjoni kkonkludiet li, skont id-dispożizzjonijiet kollha applikabbli tar-Regolament tal-FEG, il-kundizzjonijiet għall-għoti ta’ kontribuzzjoni finanzjarja mill-FEG huma ssodisfati.

               SOMMARJU TAL-APPLIKAZZJONI

                        Applikazzjoni tal-FEG

                        EGF/2017/003 GR/Attica retail

                        Stat Membru

                        Il-Ġreċja

                        Ir-reġjun(i) ikkonċernat(i) (il-livell NUTS
                           4
                         2)

                        Il-Maċedonja tal-Lvant, Traċja (EL11)

                        Il-Maċedonja Ċentrali (EL12)

                        Il-Maċedonja tal-Punent (EL13)

                        Tessalija (EL14)

                        Epirus (EL21)

                        Il-Greċja tal-Punent (EL23)

                        Il-Greċja Ċentrali (EL24)

                        Peloponnese (EL25)

                        Attica (EL30)

                        In-Nofsinhar tal-Eġew (EL42)

                        Kreta (EL43)

                        Id-data tat-tressiq tal-applikazzjoni

                        It-13 ta' April 2017

                        Id-data ta’ konferma tal-wasla tal-applikazzjoni

                        It-13 ta' April 2017

                        Wasla tat-traduzzjoni

                        It-12 ta' Mejju 2017

                        Id-data tat-talba għal informazzjoni addizzjonali

                        Is-26 ta' Mejju 2017

                        Id-data tat-talba għal ġimagħtejn addizzjonali sabiex tiġi pprovduta l-informazzjoni mitluba

                        Is-7 ta' Lulju 2017

                        Id-data ta’ skadenza għall-għoti tal-informazzjoni addizzjonali

                        Il-21 ta' Lulju 2017

                        Il-wasla tat-traduzzjoni tal-informazzjoni addizzjonali

                        Is-16 ta' Awwissu 2017

                        L-iskadenza għat-tlestija tal-valutazzjoni

                        It-8 ta' Novembru 2017

                        Il-kriterju ta’ intervent

                        L-Artikolu 4(2) tar-Regolament tal-FEG

                        L-għadd ta’ intrapriżi kkonċernati

                        9

                        Is-settur(i) tal-attività ekonomika

                        (Id-Diviżjoni NACE Reviżjoni 2)
                           5

                        Id-Diviżjoni 47 (Kummerċ bl-imnut, għajr ta' vetturi bil-mutur u muturi)

                        Il-perjodu ta' referenza (disa' xhur):

                        Mid-19 ta’ April 2016 sad-19 ta’ Jannar 2017

                        L-għadd totali ta’ sensji

                        725

                        L-għadd totali ta' benefiċjarji eliġibbli

                        725

                        L-għadd totali ta’ benefiċjarji fil-mira

                        725

                        Il-baġit għal servizzi personalizzati (EUR)

                        4 720 250

                        Il-baġit għall-implimentazzjoni tal-FEG
                           6
                         (EUR)

                           195 000

                        Il-baġit totali (EUR)

                        4 915 250

                        Il-kontribuzzjoni tal-FEG (60 %) (EUR)

                        2 949 150

               VALUTAZZJONI TAL-APPLIKAZZJONI

               Proċedura

               4.Fit-13 ta’ April 2017, il-Greċja ressqet applikazzjoni EGF/2017/003 GR/Attica retail fi żmien 12-il ġimgħa mid-data li fiha ġew issodisfati l-kriterji tal-intervent stabbiliti fl-Artikolu 4 tar-Regolament tal-FEG. Il-Kummissjoni kkonfermat il-wasla tal-applikazzjoni fl-istess data u talbet informazzjoni addizzjonali mill-Greċja fis-26 ta’ Mejju 2017. Tali informazzjoni addizzjonali ngħatat fi żmien tmien ġimgħat, wara estensjoni tad-data tal-iskadenza b’ġimagħtejn wara li l-Greċja ressqet talba ġustifikata b’mod xieraq. L-iskadenza ta’ 12-il ġimgħa mill-wasla tal-applikazzjoni sħiħa li fiha l-Kummissjoni jenħtieġ li tiffinalizza l-valutazzjoni tagħha tal-konformità tal-applikazzjoni mal-kundizzjonijiet għall-għoti ta’ kontribuzzjoni finanzjarja tiskadi fit-8 ta’ Novembru 2017.

               L-eliġibbiltà tal-applikazzjoni

               L-intrapriżi u l-benefiċjarji kkonċernati

               5.L-applikazzjoni tikkonċerna 725 ħaddiem li ngħataw is-sensja fis-settur ekonomiku kklassifikat taħt id-Diviżjoni 47 tal-NACE Reviżjoni 2 (Kummerċ bl-imnut, għajr ta’ vetturi bil-mutur u muturi. Is-sensji mogħtija minn disa' intrapriżi jinsabu fir-reġjuni tal-livell NUTS 2 ta' Attica (EL30) u 10 reġjuni oħra
                  7
               .

                        L-intrapriżi u l-għadd ta’ sensji matul il-perjodu ta’ referenza

                        ΗΛΕΚΤΡΟΝΙΚΗ ΑΘΗΝΩΝ Α.Ε.Ε.

                        428

                        ΝΟΤΟΣ COM ΣΥΜΜΕΤΟΧΕΣ Α.Ε.

                        33

                        DIXONS SOUTH - EAST EUROPE SA

                        42

                        ΠΕΤ ΣΙΤΙ ΑΕΒΕ

                        23

                        ΗΛΕΚΤΡΟΛΟΓΙΚΑ ΕΛΛΑΣ

                        37

                        ΣΑΡΑΦΙΔΗΣ Α.Ε.

                        28

                        ΑΤΗΝΗ ΧΟΝΤΟΣ Α.Ε.Ε

                        29

                        ΑΦΟΙ ΒΕΡΟΠΟΥΛΟΙ Α.Ε.

                        49

                        ΜΕΤΡΟ ΑΕΒΕ

                        56

                        L-għadd totali ta’ intrapriżi: 9
                           8

                        L-għadd totali ta’ sensji:

                        725

                        L-għadd totali ta’ ħaddiema indipendenti li l-attività tagħhom waqfet:

                        0

                        L-għadd totali ta’ ħaddiema eliġibbli u ħaddiema indipendenti:

                        725

               Il-kriterji ta’ intervent

               6.Il-Greċja ppreżentat l-applikazzjoni skont il-kriterju ta’ intervent tal-Artikolu 4(2) li jidderoga mill-kriterju tal-Artikolu 4(1)(b) tar-Regolament tal-FEG, li jeħtieġ li mill-inqas 500 ħaddiem jingħataw is-sensja fuq perjodu ta’ referenza ta’ disa’ xhur f’intrapriżi li joperaw fl-istess settur ekonomiku definit fil-livell ta' Diviżjoni tal-NACE Reviżjoni 2 u li jinsabu f’reġjun wieħed jew f’żewġ reġjuni kontigwi li huma definiti fil-livell NUTS 2 fi Stat Membru. Kien hemm 513-il sensja fir-reġjun tal-livell NUTS 2 ta’ Attica (EL30).

               7.Il-perjodu ta’ referenza ta’ disa’ xhur tal-applikazzjoni huwa mid-19 ta’ April 2016 sad-19 ta’ Jannar 2017.

               Il-kalkolu tas-sensji u tal-waqfien tal-attività

               8.Is-sensji mogħtija matul il-perjodu ta' referenza ġew ikkalkulati kif ġej:

               –269 mid-data tal-avviż individwali ta’ min iħaddem biex ikeċċi jew itemm il-kuntratt ta’ impjieg tal-ħaddiem,

               –456 mid-data tat-terminazzjoni de facto tal-kuntratt ta’ impjieg jew l-iskadenza tiegħu,

               Il-benefiċjarji eliġibbli

               9.L-għadd totali ta’ benefiċjarji eliġibbli huwa ta’ 725.

               Ir-rabta bejn is-sensji u l-kriżi finanzjarja u ekonomika dinjija indirizzata fir-Regolament (KE) Nru 546/2009

               10.Sabiex tiġi stabbilita r-rabta bejn is-sensji u l-kriżi finanzjarja u ekonomika globali indirizzati fir-Regolament (KE) Nru 546/2009, il-Greċja targumenta li l-ekonomija Griega hija f’reċessjoni profonda sa mill-bidu tal-2008. Skont l-ELSTAT, l-Awtorità tal-Istatistika Griega, mill-2008 u sal-2016, il-PDG tal-Greċja naqas b’26,2 punti perċentwali, il-konsum pubbliku naqas b'22,8 punti perċentwali u l-konsum privat naqas b’24,4 punti perċentwali, filwaqt li l-qgħad żdied b’14-il punt perċentwali. Anki jekk huwa stmat li l-ekonomija Griega ser taqbad it-triq tal-irkupru u l-previżjonijiet għal uħud minn dawn l-indikaturi huma  pożittivi għall-2017
                  9
               , is-suq tax-xogħol ser ikompli jesperjenza diffikultajiet fil-futur qrib.

               11.Mill-2008 il-gvern Grieg beda jieħu miżuri bħal żieda fir-rata tat-taxxa, illimita n-nefqa pubblika u naqqas is-salarji tal-impjegati tas-settur pubbliku sabiex jindirizza l-pagamenti mill-ġdid tad-dejn barrani. Il-pagi fis-settur privat bdew jitnaqqsu wkoll f’tentattiv biex tiżdied il-kompetittività tal-ekonomija Griega.

               12.Effett immedjat tad-dħul imnaqqas kien tnaqqis fil-konsum, speċjalment ta’ oġġetti mhux essenzjali. Mill-2009, il-konsum domestiku fil-Greċja kompla jonqos sal-2013, minkejja rkupru kajman fil-livell tal-UE-28. Wara rkupru żgħir fl-2014, ix-xejra ‘l isfel tal-konsum domestiku fil-Greċja reġgħet bdiet fl-2015
                  10
               .

               13.Skont ir-rapport tal-ELSTAT dwar id-dħul tal-familji u l-kundizzjonijiet tal-għajxien, 21,2 % tal-Griegi kienu taħt is-soll tal-faqar
                  11
                fl-2016.

               14.Skont studju riċenti mill-
                  12
                IME-GSEVEE
                  13
               , ippubblikat f'Jannar 2016, waħda minn kull tliet unitajiet domestiċi qalu li l-livell tad-dħul tagħhom naqas fl-2015 meta mqabbel mas-sena preċedenti, filwaqt 94,2 % tal-unitajiet domestiċi qalu li d-dħul tagħhom naqas b’mod sinifikanti mill-bidu tal-kriżi.

               15.Fil-perjodu 2009-2016, l-indikatur tal-kunfidenza tal-konsumatur
                  14
                mar lura ħafna fl-ewwel erba’ snin, minn -46 fl-2009 għal -75 fl-2012, u minkejja l-irkupru fl-2014-2015 (-49), mill-2016 l-indikatur mar lura severament għal -73,3 fi Frar 2017
                  15
               .

               16.Sal-lum, is-settur tal-bejgħ bl-imnut kien is-suġġett ta’ seba’ applikazzjonijiet tal-FEG
                  16
               , kollha bbażati fuq il-kriżi finanzjarja u ekonomika globali.

               L-avvenimenti li wasslu għas-sensji u għall-waqfien tal-attività

               17.Skont l-awtoritajiet Griegi, l-avvenimenti li wasslu għal dawn is-sensji kienu prinċipalment tnejn: (1) it-tnaqqis fid-dħul disponibbli tal-familji ― minħabba ż-żieda fil-piż tat-taxxa, tnaqqis fis-salarji u ż-żieda fil-qgħad ― li rriżultaw fi tnaqqis qawwi tal-kapaċità tal-akkwist; (2) it-tnaqqis drastiku tas-self lill-intrapriżi u lill-individwi minħabba n-nuqqas ta’ flus kontanti fil-banek Griegi. Skont il-Bank tal-Greċja, ir-rata ta’ tkabbir annwali għas-self mogħti lill-unitajiet domestiċi u l-impriżi ilha negattiva mill-2010 fil-banek Griegi
                  17
               .

               18.Minħabba t-tnaqqis fil-kapaċità tal-akkwist tal-unitajiet domestiċi Griegi mill-2008, id-domanda għall-oġġetti essenzjali u oġġetti tal-konsum durabbli naqset. Dan wassal għal tnaqqis sinifikanti fil-bejgħ bl-imnut bejn l-2008 u l-2015 li jvarja minn 60 % għall-apparat domestiku u għal 30 % għall-bejgħ bl-imnut tal-ikel u 23 % għas-supermarkets
                  18
               . Skont l-Infobank Hellastat SA
                  19
               , it-tnaqqis fil-bejgħ bl-imnut hu mistenni li jkompli fil-futur.

               19.F’dan il-qafas, il-kumpaniji tal-bejgħ bl-imnut iltaqgħu ma’ problemi serji f’termini tal-vijabbiltà, hekk kif l-elementi tal-finanzjament u l-prestazzjoni tagħhom marru mill-ħażin għall-agħar matul il-perjodu tal-kriżi. L-indiċi tal-fatturat globali fis-settur tal-bejgħ bl-imnut kellu tendenza kostanti ‘l isfel u naqas b’aktar minn 63 % fil-perjodu bejn l-2008 u l-2016, minn 112,6 fl-2008 għal 71,1 fl-2016
                  20
               .

               20.It-tnaqqis kontinwu fid-dħul tal-konsumaturi Griegi biddel id-drawwiet u l-attitudni tal-konsum tagħhom. Barra minn hekk, it-tkabbir kontinwu tal-bejgħ elettroniku, li laħaq it-18,3 % f'Novembru 2016, poġġa pressjoni saħansitra akbar fuq il-ħwienet tradizzjonali tal-bejgħ bl-imnut
                  21
               . Dawn kollha kkontribwew għal rata ta’ qgħad għolja li kien hemm diġà
                  22
               . Skont ir-Rapport Annwali tal-2016 tal-Istitut tax-Xogħol tal-Konfederazzjoni Ġenerali Griega tal-Ħaddiema (GSEE), intilfu 164 000 impjieg bejn l-2008 u l-2015 fis-setturi tal-bejgħ bl-imnut, il-manifattura u l-kostruzzjoni, li jammontaw għal 64,2 % tal-impjiegi kollha mitlufa
                  23
               .

               L-impatt mistenni tas-sensji fuq l-ekonomija u l-impjiegi lokali, reġjonali jew nazzjonali

               21.Minkejja li fl-aħħar erba’ snin il-qgħad fil-Greċja beda jonqos bil-mod, ir-rata tal-qgħad kienet għadha l-ogħla fl-UE (23,6 %) fl-2016.

               22.L-awtoritajiet Griegi jargumentaw li s-sensji fil-11-il reġjun ikkonċernati se jiggravaw aktar is-sitwazzjoni tal-qgħad, li diġà ddeterjorat b’riżultat tal-kriżi ekonomika u finanzjarja. Fl-2016, il-Greċja kellha l-ogħla rati ta’ qgħad fost l-Istati Membri tal-UE u l-ħames l-ogħla 15 fid-dinja kollha
                  24
               .

               Ir-rata tal-qgħad

                     Sors: Eurostat
                  25
                u ELSTAT

               23.Ħafna mis-sensji huma kkonċentrati fir-reġjun ta’ Attica (70,7 %), filwaqt li l-bqija seħħew f’10 reġjuni oħra
                  26
                (29,3 %). Fl-aħħar tal-2016, ir-rata tal-qgħad f’Attica kienet ta' 22,9 %, filwaqt li għall-10 reġjuni l-oħra kkonċernati varjat minn 19,5 fir-reġjun Eġew għal 26,8 % fir-reġjuni ta’ Epirus u tal-Punent tal-Maċedonja
                  27
               . Barra minn hekk, hemm nuqqas ta’ offerti tax-xogħol fir-reġjuni meta mqabbla man-numru għoli ta’ persuni li qegħdin ifittxu xogħol. 306 749 persuna qed jidhru bħala persuni li qed ifittxu impjieg fl-istess perjodu (Frar 2016) biss fir-reġjun ta’ Attica.

               24.F’dan il-qafas, is-sensji fl-intrapriżi tal-bejgħ bl-imnut taqqlu lir-reġjuni li kienu diġà ntlaqtu b’mod sever mill-konsegwenzi negattivi tal-kriżi.

               Spjegazzjoni taċ-ċirkostanzi eċċezzjonali sottostanti għall-ammissibbiltà tal-applikazzjoni

               25.Il-Greċja targumenta li din l-applikazzjoni jenħtieġ li tiġi assimilata ma’ applikazzjoni skont l-Artikolu 4(1)(b) tar-Regolament tal-FEG minħabba ċ-ċirkustanzi eċċezzjonali li għandhom impatt serju fuq l-impjiegi u l-ekonomija lokali, reġjonali jew nazzjonali. Ir-rekwiżiti tal-Artikolu 4(1)(b) ma ġewx issodisfati b’mod sħiħ minħabba li hu diffiċli turi li żewġ reġjuni tal-livell  tan-NUTS 2 separati bl-ilma (EL42 u EL43
                  28
               ) huma kontigwi mar-reġjuni l-oħra kkonċernati u huma parti mill-istess suq tax-xogħol lokali jew reġjonali.

               26.Il-kontigwità fit-tifsira tal-Artikolu 4(1)(b), fil-każ ta’ żewġ reġjuni separati bl-ilma, mhix iddefinita fir-Regolament tal-FEG u l-Greċja tisħaq li dawn l-20 ħaddiem
                  29
               , li ġew issensjati mill-ħwienet li jappartjenu lill-istess kumpanija omm Electroniki Athinon SA, jenħtieġ li jiġu ttrattati b’mod ugwali u jibbenefikaw mill-istess tip ta’ miżuri bħall-ħaddiema l-oħra li ġew issensjati fir-reġjuni kontinentali.

               27.Barra minn hekk, dawn iż-żewġ reġjuni separati bl-ilma huma swieq żgħar lokali u iżolati tax-xogħol u ż-żewġ reġjuni diġà għandhom rata għolja ta’ qgħad, 19,5 % fin-Nofsinhar tal-Eġew u 23,5 fi Kreta.

               Il-benefiċjarji fil-mira u l-azzjonijiet proposti

               Il-benefiċjarji fil-mira

               28.L-għadd stmat ta’ ħaddiema ssensensjati li mistennija jipparteċipaw fil-miżuri huwa ta’ 725. It-tqassim ta' dawn il-ħaddiema skont is-sess, iċ-ċittadinanza u l-grupp ta’ età huwa kif ġej:

                        Il-kategorija

                        L-għadd ta'
                           benefiċjarji fil-mira

                        Sess:

                        Irġiel:

                        408

                        (56,3 %)

                        Nisa

                        317

                        (43,7 %)

                        Ċittadinanza:

                        Ċittadini tal-UE:

                        714

                        (98,5 %)

                        ċittadini mhux tal-UE:

                        11

                        (1,5 %)

                        Grupp ta’ età:

                        15-24 sena:

                        0

                        (0,0 %)

                        25-29 sena:

                        26

                        (3,6 %)

                        30-54 sena:

                        81

                        (11,2 %)

                        55-64 sena:

                        438

                        (60,4 %)

                        iktar minn 64 sena:

                        180

                        (24,8 %)

               L-eliġibbiltà tal-azzjonijiet proposti

               29.Is-servizzi personalizzati li jridu jiġu pprovduti lill-ħaddiema li ngħataw is-sensja jikkonsistu mill-azzjonijiet li ġejjin:

               –Konsulenza professjonali: Din il-miżura ta’ akkumpanjament, li ser tiġi offruta lill-parteċipanti kollha b’attenzjoni speċjali lill-benefiċjarji anzjani, tikkonsisti minn 25 sessjoni individwali ta’ 45 minuta-il waħda b’konsulent speċjalizzat u tkopri dawn l-istadji li ġejjin:

               1 Informazzjoni. L-ewwel miżura indirizzata lill-parteċipanti kollha tipprovdi informazzjoni bażika dwar il-proġett u l-prospetti tagħhom meta jaċċettaw li jieħdu sehem fih.

               2 Reġistrazzjoni tal-benefiċjarji u esplorazzjoni tal-bżonnijiet. Din tinkludi l-għoti tal-informazzjoni dwar is-servizzi disponibbli u l-programmi tat-taħriġ, dwar ħiliet u rekwiżiti tat-taħriġ, kif ukoll dwar il-preparazzjoni ta’ fajl personali tal-parteċipanti kollha.

               3 Valutazzjoni personali u okkupazzjonali. Dan hu maħsub biex jgħin lill-ħaddiema jidentifikaw il-ħiliet tagħhom u l-opportunitajiet u r-restrizzjonijiet relatati mal-interessi tagħhom kif ukoll biex jistabbilixxu pjan realistiku għall-karriera tagħhom. L-eżitu se jkun valutazzjoni personali u okkupazzjonali li tinkludi l-ħiliet, il-kwalifiki u l-bżonnijiet ta’ taħriġ tal-parteċipant.

               4 Proċess tal-iżvilupp personali u okkupazzjonali. Dan jinkludi: (1) taħriġ fil-ħiliet orizzontali
                  30
                (2) assistenza u tekniki fit-tiftix ta’ impjieg, taħriġ fuq l-abbozzar ta’ Curriculum Vitae u ittri ta ' preżentazzjoni u kif tħejji għal intervista tax-xogħol; (3) gwida tal-karriera: il-konsulenti se jipprovdu informazzjoni aġġornata dwar kwistjonijiet tas-suq tax-xogħol u se jmexxuhom lejn offerti tax-xogħol speċifiċi; (4) preparazzjoni tal-proġett konċiż individwali inizjali u pjan ta’ azzjoni.

               5 Żvilupp u preparazzjoni tal-pjan ta’ azzjoni individwali. Il-konsulenti ser jakkumpanjaw ukoll lill-ħaddiema matul l-implimentazzjoni tal-mogħdijiet tat-taħriġ tagħhom u tal-pjanijiet individwali ta’ reintegrazzjoni fid-dinja tax-xogħol. Il-parteċipanti li huma interessati li jiftħu negozju se jirċievu appoġġ ġenerali u konsulenza fl-intraprenditorija.

               6 Monitoraġġ. Dan jipprovdi segwitu tal-parteċipanti matul is-sitt xhur wara t-tmiem tal-implimentazzjoni tal-miżuri.

               –It-taħriġ, it-taħriġ mill-ġdid u t-taħriġ vokazzjonali. Din il-miżura tikkonsisti mill-għoti ta’ korsijiet ta’ taħriġ vokazzjonali lill-ħaddiema li jikkorrispondu mal-bżonnijiet tagħhom, speċjalment tal-benefiċjarji anzjani u l-bżonnijiet attwali fis-suq tax-xogħol. Iż-żewġ tipi ta’ taħriġ huma: programmi ta’ taħriġ vokazzjonali kontinwu u taħriġ speċjalizzat jew programmi edukattivi speċifiċi. Il-korsijiet ta’ taħriġ jistgħu wkoll ikunu kkumplimentati b'apprendistati.

               –Kontribuzzjoni għall-bidu ta' negozju. Sabiex tiġi promossa l-intraprenditorija, il-ħaddiema li jiftħu n-negozji tagħhom stess se jirċievu sa EUR 15 000 bħala kontribuzzjoni biex tkopri l-ispejjeż ta’ ftuħ. Il-kundizzjoni hija li l-benefiċjarji jżommu n-negozju tagħhom għal mill-anqas sena.

               –Benefiċċju għat-tfittxija għax-xogħol u benefiċċju għat-taħriġ. Biex ikopru l-ispejjeż imġarrba bil-parteċipazzjoni fil-miżura ta’ konsulenza professjonali, il-benefiċjarji ser jirċievu EUR 40 għall-ispejjeż tal-parteċipazzjoni f’sessjoni ta’ 45 minuta ma’ konsulent. Waqt it-taħriġ, il-benefiċċju sejjer ikun ta’ EUR 3,33 fis-siegħa.

               –Sussidju għall-ħolqien tal-impjiegi. Bħala inċentiv ta’ reklutaġġ, l-impjegaturi ser jirċievu sussidju ta’ EUR 650 (gross) għal kull persuna għal sitt xhur, sakemm dawn iżommu l-kuntratt għall-benefiċjarju tal-FEG għal sitt xhur aktar wara li jispiċċa s-sussidju.

               30.L-azzjonijiet proposti deskritti hawnhekk jikkostitwixxu miżuri attivi tas-suq tax-xogħol fil-qafas tal-azzjonijiet eliġibbli stabbiliti fl-Artikolu 7 tar-Regolament tal-FEG. Dawn l-azzjonijiet ma jieħdux post il-miżuri passivi tal-protezzjoni soċjali.

               31.Il-Greċja pprovdiet l-informazzjoni meħtieġa dwar azzjonijiet li huma obbligatorji għall-intrapriża kkonċernata permezz tal-liġi nazzjonali jew skont il-ftehimiet kollettivi. Huma kkonfermaw li kontribuzzjoni finanzjarja mill-FEG mhijiex sejra tieħu post dawn l-azzjonijiet.

               Il-baġit stmat

               32.L-ispejjeż totali stmati huma ta' EUR 4 915 250, li jinkludu nefqa ta' EUR 4 720 250 għal servizzi personalizzati u nefqa ta' EUR 195 000 għal attivitajiet preparatorji, ta' ġestjoni, informazzjoni u pubbliċità, kontroll u rapportar.

               33.Il-kontribuzzjoni finanzjarja totali mitluba mill-FEG hija ta’ EUR 2 949 150 (60 % tal-ispejjeż totali).

                        Azzjonijiet

                        L-għadd stmat ta’ parteċipanti

                        L-ispiża stmata għal kull parteċipant
                        (EUR)

                        L-ispejjeż totali stmati

                        (EUR)

                        Servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG)

                        Konsulenza professjonali (Επαγγελματική συμβουλευτική)

                        725

                        1 250

                        906 250

                        Taħriġ vokazzjonali (Επαγγελματική Κατάρτιση)

                        680

                        1 500

                        1 020 000

                        Taħriġ speċjalizzat/edukazzjoni (Εξειδικευμένη κατάρτιση / εκπαίδευση)

                        45

                        4 000

                        180 000

                        Kontribuzzjoni għall-ftuħ ta’ negozju ġdid (Συνεισφορά για σύσταση επιχείρησης)

                        65

                        15 000

                        975 000

                        Is-subtotal (a):

                        Il-perċentwal tal-pakkett ta' servizzi personalizzati

                        –

                        3 081 250

                        (65,28 %)

                        L-allowances u l-inċentivi (Azzjonijiet skont l-Artikolu 7(1)(b) tar-Regolament tal-FEG)

                        Benefiċċji għat-tfittxija għall-impjieg (Επιδόματα αναζήτησης εργασίας)

                        725

                        1 000

                        725 000

                        Benefiċċji għat-taħriġ (Επιδόματα κατάρτισης)

                        680

                        1 000

                        680 000

                        Sussidju għall-ħolqien tal-impjiegi (Επιδότηση θέσεων εργασίας)

                        60

                        3 900

                        234 000

                        Is-subtotal (b):

                        Il-perċentwal tal-pakkett ta' servizzi personalizzati:

                        –

                        1 639 000

                        (34,72 %)

                         L-azzjonijiet skont l-Artikolu 7(4) tar-Regolament tal-FEG

                        1. L-attivitajiet preparatorji

                        –

                        25 000

                        2. Ġestjoni

                        –

                        90 000

                        3. L-informazzjoni u l-pubbliċità

                        –

                        55 000

                        4. Il-kontroll u r-rapportar

                        –

                        25 000

                        Is-subtotal (c):

                        Il-perċentwal tal-ispejjeż totali:

                        –

                        195 000

                        (3,97 %)

                        L-ispejjeż totali (a + b + c):

                        –

                        4 915 250

                        Il-kontribuzzjoni tal-FEG (60 % tal-ispejjeż totali)

                        –

                        2 949 150

               34.L-ispejjeż tal-azzjonijiet identifikati fit-tabella ta' hawn fuq bħala azzjonijiet skont l-Artikolu 7(1)(b) tar-Regolament tal-FEG ma jaqbżux il-35 % tal-ispejjeż totali tal-pakkett koordinat ta' servizzi personalizzati. Il-Greċja kkonfermat li dawn l-azzjonijiet jiddependu fuq il-parteċipazzjoni attiva tal-benefiċjarji fil-mira fl-attivitajiet ta’ tiftix ta’ impjieg jew ta’ taħriġ.

               35.Il-Greċja kkonfermat li l-ispejjeż tal-investimenti għall-ħaddiema indipendenti, il-ftuħ ta’ negozji u l-akkwiżizzjonijiet minn impjegati mhux se jaqbżu l-EUR 15 000 għal kull benefiċjarju.

               Il-perjodu ta’ eliġibbiltà tan-nefqa

               36.Il-Greċja bdiet tipprovdi s-servizzi personalizzati lill-benefiċjarji fil-mira fit-13 ta’ Lulju 2017. Għalhekk, in-nefqa fuq l-azzjonijiet se tkun eliġibbli għal kontribuzzjoni finanzjarja mill-FEG mit-13 ta’ Lulju 2017 sat-13 ta’ Lulju 2019.

               37.Il-Greċja bdiet iġġarrab in-nefqa amministrattiva sabiex timplimenta l-FEG fil-5 ta’ Ġunju 2017. Għalhekk, in-nefqa għall-attivitajiet ta' tħejjija, ġestjoni, informazzjoni u pubbliċità kif ukoll dawk ta' kontroll u rapportar għandha tkun eliġibbli għal kontribuzzjoni finanzjarja mill-FEG mill-5 ta’ Ġunju 2017 sat-13 ta’ Jannar 2020.

               Kumplimentarjetà ma’ azzjonijiet iffinanzjati minn fondi nazzjonali jew tal-Unjoni

               38.Is-sors ta’ prefinanzjament jew kofinanzjament nazzjonali huwa l-Programm ta’ Investiment Pubbliku tal-Ministeru tal-Ekonomija u l-Iżvilupp Grieg.

               39.Il-Greċja kkonfermat li l-miżuri deskritti hawn fuq li jirċievu kontribuzzjoni finanzjarja mill-FEG mhux se jirċievu wkoll kontribuzzjonijiet finanzjarji minn strumenti finanzjarji oħrajn tal-Unjoni.

               Proċeduri għall-konsultazzjoni tal-benefiċjarji fil-mira jew ir-rappreżentanti tagħhom jew is-sħab soċjali kif ukoll l-awtoritajiet lokali u reġjonali

               40.Il-Greċja indikat li l-pakkett ikkoordinat ta’ servizzi personalizzati tfassal b’konsultazzjoni mas-Segretarju Ġenerali u r-rappreżentanti tal-Istitut tax-Xogħol tal-Konfederazzjoni Ġenerali tal-Ħaddiema Helleniċi (GSEE).

               41.F'Jannar 2017 saru sitt laqgħat fl-Uffiċċju tas-Segretarju Ġenerali tal-Ministeru tax-Xogħol; tlieta minn dawn il-laqgħat bejn is-Segretarju Ġenerali u r-rappreżentanti tal-GSEE u t-tlieta l-oħra bejn is-Segretarju Ġenerali u l-Kumitat ta’ Koordinazzjoni tal-ħaddiema ssensjati.

               Sistema ta’ ġestjoni u kontroll

               42.L-applikazzjoni tinkludi deskrizzjoni tas-sistema ta' ġestjoni u kontroll li tispeċifika r-responsabbiltajiet tal-korpi involuti. Il-Greċja nnotifikat lill-Kummissjoni li l-kontribuzzjoni finanzjarja sejra tiġi ġestita u kkontrollata mill-istess korpi li jmexxu u jikkontrollaw il-finanzjament tal-Fond Soċjali Ewropew (FSE) fil-Greċja. It-Taskforce tal-Qafas ta' Referenza Strateġiku Nazzjonali (NSRF) fid-Dipartiment tax-Xogħol u l-Ekonomija Soċjali tal-Ministeru tax-Xogħol, is-Sigurtà Soċjali u s-Solidarjetà Soċjali ser taġixxi bħala awtorità ta’ ġestjoni, l-EDEL (il-Kumitat tal-Awditjar Finanzjarju) bħala l-awtorità tal-awditjar u s-Servizz Speċjali għaċ-Ċertifikazzjoni u l-Verifika tal-Programmi Kofinanzjati bħala l-awtorità ta’ ċertifikazzjoni.

               L-impenji mogħtija mill-Istat Membru kkonċernat

               43.Il-Greċja pprovdiet l-assigurazzjonijiet meħtieġa kollha rigward dawn li ġejjin:

               –il-prinċipji tal-ugwaljanza tat-trattament u ta' nondiskriminazzjoni se jiġu rispettati fil-kuntest tal-aċċess għall-azzjonijiet proposti u fl-implimentazzjoni tagħhom,

               –ir-rekwiżiti stabbiliti fil-leġiżlazzjoni nazzjonali u tal-UE dwar is-sensji kollettivi ġew issodisfati,

               –l-intrapriżi li taw is-sensji, li komplew bl-attivitajiet tagħhom wara s-sensji, ikkonformaw mal-obbligi legali tagħhom li jikkontrollaw is-sensji u pprovdew għall-ħaddiema tagħhom kif xieraq,

               –l-azzjonijiet proposti mhumiex se jirċievu għajnuna finanzjarja minn fondi oħrajn jew minn strumenti finanzjarji oħra tal-Unjoni, u kwalunkwe finanzjament doppju se jiġi evitat,

               –l-azzjonijiet proposti se jikkumplimentaw l-azzjonijiet iffinanzjati mill-Fondi Strutturali,

               –il-kontribuzzjoni finanzjarja mill-FEG se tkun konformi mar-regoli proċedurali u materjali tal-Unjoni dwar l-għajnuna mill-Istat.

               IMPLIKAZZJONI BAĠITARJA

               Proposta baġitarja

               44.Il-FEG ma għandux jaqbeż ammont annwali massimu ta' EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020
                  31
               .

               45.Wara li eżaminat l-applikazzjoni fir-rigward tal-kundizzjonijiet stabbiliti fl-Artikolu 13(1) tar-Regolament tal-FEG, u b'kont meħud tal-għadd ta' benefiċjarji fil-mira, l-azzjonijiet proposti u l-ispejjeż stmati, il-Kummissjoni qed tipproponi li timmobilizza l-FEG għall-ammont ta' EUR 2 949 150, li jirrappreżenta 60 % tal-ispejjeż totali tal-azzjonijiet proposti, sabiex tiġi pprovduta kontribuzzjoni finanzjarja għall-applikazzjoni.

               46.Id-deċiżjoni proposta għall-mobilizzazzjoni tal-FEG se tittieħed b'mod konġunt mill-Parlament Ewropew u mill-Kunsill, kif stabbilit fil-punt 13 tal-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba
                  32
               .

               Atti relatati

               47.Fl-istess waqt li tippreżenta din il-proposta għal deċiżjoni biex jiġi mmobilizzat il-FEG, il-Kummissjoni se tippreżenta proposta lill-Parlament Ewropew u lill-Kunsill għal trasferiment tal-ammont ta' EUR 2 949 150 għall-intestatura baġitarja rilevanti.

               48.Fl-istess waqt li se tadotta din il-proposta għal deċiżjoni biex jiġi mmobilizzat il-FEG, il-Kummissjoni se tadotta deċiżjoni dwar kontribuzzjoni finanzjarja, permezz ta’ att ta’ implimentazzjoni, li se jidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni proposta biex jiġi mmobilizzat il-FEG.

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-mobilizzazzjoni tal-Fond Ewropew ta' Aġġustament għall-Globalizzazzjoni wara
                  applikazzjoni mill-Greċja - EGF/2017/003 GR/Attica retail

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea,

               Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta' Diċembru 2013 dwar il-Fond Ewropew ta' Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  33
               , u b'mod partikolari l-Artikolu 15(4) tiegħu,

               Wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba
                  34
               , u b'mod partikolari l-punt 13 tiegħu,

               Wara li kkunsidraw il-proposta tal-Kummissjoni Ewropea,

               Billi:

               (1)Il-Fond Ewropew ta' Aġġustament għall-Globalizzazzjoni (FEG) għandu l-għan li jipprovdi appoġġ lill-ħaddiema li jkunu ngħataw is-sensja u fil-każ ta' persuni li jaħdmu għal rashom meta l-attività tagħhom tkun intemmet b'riżultat ta' bidliet strutturali kbar fl-andament tal-kummerċ dinji minħabba l-globalizzazzjoni, b'riżultat ta' kontinwazzjoni tal-kriżi finanzjarja u ekonomika globali, jew b'riżultat ta' kriżi ekonomika u finanzjarja globali ġdida, u biex jgħinhom fl-integrazzjoni mill-ġdid tagħhom fis-suq tax-xogħol.

               (2)Il-FEG ma għandux jaqbeż l-ammont annwali massimu ta' EUR 150 miljun (prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013
                  35
               .

               (3)Fit-13 ta’ April 2017, il-Greċja ressqet applikazzjoni għall-mobilizzazzjoni tal-FEG wara sensji fis-settur ekonomiku kklassifikat taħt il-Klassifikazzjoni statistika tal-attivitajiet ekonomiċi fil-Komunità Ewropea (“NACE”) Reviżjoni 2 Diviżjoni 47 (Kummerċ bl-imnut, għajr ta' vetturi bil-mutur u muturi) fir-reġjuni tal-livell 2 tan-Nomenklatura tal-Unitajiet Territorjali għall-Istatistika (“NUTS”)
                  36
                ta’ Attica (EL30), il-Maċedonja tal-Lvant, Traċja (EL11), il-Macedonja Ċentrali (EL12), il-Maċedonja tal-Punent (EL13), Tessalija (EL14), Epirus (EL21), il-Greċja tal-Punent (EL23), il-Greċja Ċentrali (EL24), Peloponnese (EL25), in-Nofsinhar tal-Eġew (EL42) u Kreta (EL43) fil-Greċja. Din ġiet issupplimentata b'informazzjoni addizzjonali pprovduta skont l-Artikolu 8(3) tar-Regolament (UE) Nru 1309/2013. Dik l-applikazzjoni tikkonforma mar-rekwiżiti għad-determinazzjoni ta' kontribuzzjoni finanzjarja mill-FEG kif stabbilit fl-Artikolu 13 tar-Regolament (UE) Nru 1309/2013.

               (4)F’konformità mal-Artikolu 4(2) tar-Regolament (UE) Nru 1309/2013, l-applikazzjoni mill-Greċja hija meqjusa ammissibbli peress li s-sensji għandhom impatt serju fuq l-impjiegi u l-ekonomija lokali, reġjonali jew nazzjonali.

               (5)Għaldaqstant, il-FEG jenħtieġ li jiġi mmobilizzat sabiex tingħata kontribuzzjoni finanzjarja li tammonta għal EUR 2 949 150 għall-applikazzjoni ppreżentata mill-Greċja.

               (6)Biex jitnaqqas kemm jista' jkun iż-żmien għall-mobilizzazzjoni tal-FEG, jenħtieġ li din id-Deċiżjoni tapplika mid-data tal-adozzjoni tagħha,

               ADOTTAW DIN ID-DEĊIŻJONI:

               Artikolu 1

               Għall-baġit ġenerali tal-Unjoni għas-sena finanzjarja 2017, il-Fond Ewropew ta’ Aġġustament għall-Globalizzazzjoni għandu jiġi mmobilizzat biex jipprovdi l-ammont ta’ EUR 2 949 150 f’approprjazzjonijiet ta’ impenn u ta’ pagament.

               Artikolu 2

               Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea. Hija għandha tapplika minn  [the date of its adoption]*.

                  37Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)
                  ĠU L 347, 20.12.2013, p. 855.

                     (2)
                  Skont it-tifsira tal-Artikolu 3 tar-Regolament tal-FEG.

                     (3)
                  Il-Maċedonja, tal-Lvant, Traċja (EL11), il-Maċedonja Ċentrali (EL12), il-Maċedonja tal-Punent (EL13), Tessalija (EL14), Epirus (EL21), il-Greċja tal-Punent (EL23), il-Greċja Ċentrali (EL24), Peloponnese (EL25), in-Nofsinhar tal-Eġew (EL42), Kreta (EL43).

                     (4)
                  Ir-Regolament tal-Kummissjoni (UE) Nru 1046/2012 tat- 8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).

                     (5)
                  ĠU L 393, 30.12.2006, p. 1.

                     (6)
                  Skont ir-raba' paragrafu tal-Artikolu 7 tar-Regolament (UE) Nru 1309/2013.

                     (7)
                  Ara n-nota tal-qiegħ Nru 3.

                     (8)
                  Id-disa’ intrapriżi għandhom ħwienet u supermarkets li jbigħu affarijiet elettroniċi, apparat tal-elettriku, kompjuters, kosmetiċi, ħwejjeġ, żraben, ikel u xorb, eċċ. Żewġ intrapriżi (ΗΛΕΚΤΡΟΝΙΚΗ ΑΘΗΝΩΝ Α.Ε.Ε u ΣΑΡΑΦΙΔΗΣ Α.Ε.) fallew u s-seba’ l-oħra komplew bl-attivitajiet tagħhom.

                     (9)

                  https://ec.europa.eu/info/sites/info/files/ecfin_forecast_spring_110517_el_en.pdf

                     (10)
                  il-PDG u l-komponenti ewlenin (output, nefqa u dħul), Kodiċi: nama_10_gdp.

                     (11)
                  Fil-Greċja, is-soll tal-faqar huwa ta’ EUR 4 500 fis-sena għal kull persuna (għall-individwi) u EUR 9 450 għall-unitajiet domestiċi magħmulin minn żewġ adulti u żewġt itfal sa 14-il sena.

                     (12)

                  http://www.imegsevee.gr/dtimegsevee/1078--l-r

                     (13)
                  L-Istitut tal-Intrapriżi Żgħar tal-Konfederazzjoni Ellenika tal-Professjonisti, in-Nies tas-Sengħa u n-Negozjanti.

                     (14)
                  L-indikatur tal-kunfidenza tal-konsumatur hu l-perċentwal peżat tat-tweġibiet pożittivi u negattivi.

                     (15)

                  http://iobe.gr/docs/situation/BCS_01032017_PRE_GR.pdf

                     (16)
                  EGF/2010/010 CZ/Unilever, EGF/2010/016 ES/Aragón Retail, EGF/2011/004 EL/ALDI Hellas, EGF/2014/009 EL/Sprider Stores, EGF/2014/013 EL/Odyssefs Fokas, EGF/2015/011 GR/Supermarket Larissa, EGF/2016/005 NL/Drenthe Overijssel Retail

                     (17)

                  http://www.bankofgreece.gr/BogEkdoseis/Summary_Annrep2016.pdf

                     (18)

                  https://www.nbg.gr/greek/the-group/press-office/e-spot/reports/Documents/SMEs%20Survey_Retail%20Trade%20(September%202016).pdf

                     (19)
                  http://www.pressreader.com/greece/naftemporiki/20170111/281784218780186

                     (20)

                  http://www.statistics.gr/en/statistics/-/publication/DKT39/2017-M05

                     (21)

                  www.greekecommerce.gr/gr/file-download/eltrun-ecommerce-b2c-2016

                     (22)
                  L-Eurostat: Code tsdec450.

                     (23)

                  http://www.inegsee.gr/ekdosi/etisia-ekthesi-2016-ine-gsee-i-elliniki-ikonomia-ke-i-apascholisi/

                     (24)
                  Sors: ILO.
                  http://www.ilo.org/global/about-the-ilo/multimedia/maps-and-charts/WCMS_442905/lang--en/index.htm

                     (25)
                  Kodiċi tsdec450.

                     (26)
                  Ara n-nota tal-qiegħ Nru 3.

                     (27)

                  http://www.statistics.gr/documents/20181/44dfe0a4-2f54-47c0-aa04-83b6d56508f8

                     (28)
                  EL42 - in-Nofsinhar tal-Eġew u EL43 - Kreta

                     (29)
                  12-il ħaddiem fl-EL42 - in-Nofsinhar tal-Eġew u 8 fl-EL43 - Kreta

                     (30)
                  Ħiliet orizzontali bħal: l-aġġustament għal sitwazzjonijiet ġodda, it-teħid ta’ deċiżjonijiet, tfittxija għall-impjiegi, eċċ

                     (31)
                  ĠU L 347, 20.12.2013, p. 884.

                     (32)
                  ĠU C 373, 20.12.2013, p. 1.

                     (33)
                  ĠU L 347, 20.12.2013, p. 855.

                     (34)
                  ĠU C 373, 20.12.2013, p. 1.

                     (35)
                  Ir-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).

                     (36)
                  Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).

                     (37)
                   Date to be inserted by the Parliament before the publication in OJ.